ҰСЫНЫМДАР
Қазақстан Республикасы жоғары оқу орындары студенттерінің ғылыми-зерттеу жұмыстарының жыл сайынғы конкурсын ұйымдастыру және өткізу жөніндегі

1. Қазақстан Республикасының жоғары оқу орындарында жаратылыстану, техникалық, әлеуметтік-гуманитарлық және экономикалық ғылымдар бойынша студенттердің ғылыми-зерттеу жұмыстарының жыл сайынғы Республикалық конкурсы (бұдан әрі – СҒЗЖ конкурсы) жыл сайын жоғары оқу орындарының базасында өткізіледі.
2. СҒЗЖ конкурсының негізгі мақсаттары мен міндеттері:
1. студенттердің ғылыми-зерттеу және оқу-танымдық қызметін ынталандыру;
2. неғұрлым талантты және дарынды студенттерді іріктеу және қолдау;
3. Қазақстан Республикасының зияткерлік әлеуетін қалыптастыруға ықпал ету.
3. Республикалық СҒЗЖ конкурсы 2 кезеңде өткізіледі:
1. бірінші кезең – жоғары оқу орныішілік;
2. екінші кезең – базалық жоғары оқу орындарында.
4. СҒЗЖ конкурсының I кезеңін (жоғары оқу орныішілік) өткізу мерзімдері жоғары оқу орны ректорының бұйрығымен айқындалады, ал II кезеңі ақпан–сәуір айлары аралығында өткізіледі.
5. СҒЗЖ конкурсына Қазақстан Республикасының жоғары оқу орындарының студенттері және студенттік ұжымдары қатыса алады.
6. СҒЗЖ конкурсына жаратылыстану, техникалық, әлеуметтік-гуманитарлық және экономикалық ғылымдардың басым бағыттары мен өзекті мәселелері бойынша студенттердің өз бетінше орындаған, аяқталған ғылыми-зерттеу жұмыстары ұсынылады.
7. СҒЗЖ конкурсын ұйымдастыру мен өткізуді СҒЗЖ конкурсын ұйымдастыру және өткізу жөніндегі республикалық комиссия жүзеге асырады.
8. СҒЗЖ конкурсының I кезеңіне жоғары оқу орындарының студенттері жоғары білім берудің жаратылыстану, техникалық, әлеуметтік-гуманитарлық бағыттары бойынша ғылыми қоғамдардың немесе ғылыми жетекшінің ұсынуы негізінде қатыса алады.
9. Жоғары оқу орнының ректоры (проректоры) конкурстың тиісті бөлімдері бойынша конкурстық комиссияларды ұйымдастырады. Комиссия құрамына жетекші ғылыми ұйымдардың, кәсіпорындардың және жергілікті атқарушы органдардың өкілдері енгізіледі.
10. Жоғары оқу орнының конкурстық комиссиясы тиісті бейіндегі ғалымдардың қатысуымен секциялар ұйымдастыруға, жекелеген жоғары оқу орындарына, кафедраларға және жоғары оқу орындары мен ғылыми ұйымдардың мамандарына жұмыстарды қарауды тапсыруға және кейіннен рецензияларды комиссияға ұсынуға құқылы.
11. Жоғары оқу орны студенттерінің конкурстың тиісті бөлімдері бойынша ғылыми жұмыстары міндетті түрде сыртқы ұйымдарда рецензиялаудан өткізіледі. Көрсетілген рецензиялар жоғары оқу орны конкурстық комиссиясының есебіне қоса беріледі.
12. СҒЗЖ конкурсының I кезеңінің (жоғары оқу орныішілік) қорытындысы бойынша ректордың бұйрығымен бекітілетін жоғары оқу орнының конкурстық комиссиясы конкурстық негізде жоғары оқу орны студенттерінің үздік ғылыми-зерттеу жұмыстарын іріктеп, СҒЗЖ конкурсының II кезеңіне қатысу үшін оларды тиісті базалық жоғары оқу орындарына жібереді.
13. Студенттердің ғылыми жұмыстарын СҒЗЖ конкурсының II кезеңіне қатысу үшін ұсыну кезінде жоғары оқу орны тиісті конкурс бөлімі бойынша базалық жоғары оқу орнына мынадай құжаттарды жібереді:
1. ғылыми жұмыс;
2. ғылыми жұмыстың аннотациясы;
3. орындалған жұмыстың дербестік дәрежесі туралы ғылыми жетекшінің пікірі (еркін нысанда);
4. автор (авторлар) және ғылыми жетекші туралы мәліметтер;
5. бірінші кезең қорытындылары туралы ректордың (проректордың) қолы қойылған хат немесе жұмысты конкурсқа ұсыну туралы жоғары оқу орнының Ғылыми кеңесінің шешімі. Шешім хаттамамен рәсімделеді.
14. СҒЗЖ конкурсына ғылыми жұмыстардың бір-бір жарым интервал арқылы басып шығарылған алғашқы даналары ұсынылады. Жұмыстың көлемі 20–40 беттен аспауға тиіс. Жұмыс көлемін ұлғайтуға қатысты шектеулерді конкурстың тиісті бөлімдері бойынша базалық жоғары оқу орындары өзгерте алады.
Макеттер мен табиғи экспонаттарды ұсынуға жол берілмейді. Жұмысқа қоса берілетін сызбалар мен иллюстрациялар стандартты өлшемдегі парақтарға жинақталып орналастырылуға тиіс.
Ғылыми жұмысқа ғылыми-зерттеу нәтижелерін енгізу туралы актілер (актілердің көшірмелері), патенттердің және ғылыми мақалалардың көшірмелері қоса берілуі мүмкін.
Дипломдық, курстық жұмыстар мен жобалар ғылыми жаңалығы болған немесе олардың нәтижелерін өндіріске не оқу процесіне енгізу көзделген жағдайда конкурсқа ұсынылуы мүмкін.
15. Жеке мөрленген конвертте жұмыстың авторы (авторлары) және ғылыми жетекшісі (жетекшілері) туралы мәліметтер, сондай-ақ бірінші кезеңнің ашық конкурсының қорытындылары туралы ректордың (проректордың) қолы қойылған хат немесе жұмысты СҒЗЖ конкурсына ұсыну туралы жоғары оқу орнының Ғылыми кеңесінің шешімі ұсынылады.
Егер жұмыс авторлар ұжымымен орындалған болса, авторлардың тізімі олардың жеке үлесіне сәйкес ұсынылады.
16. Жұмыстар осы Ұсынымдардың талаптарын бұза отырып ұсынылған жағдайда, базалық жоғары оқу орнының конкурстық комиссиясы оларды конкурсқа қатысудан бас тартуға құқылы. Бұл ретте жұмысты қабылдамау себептері міндетті түрде көрсетіледі.
17. Базалық жоғары оқу орнының конкурстық комиссиясы шешімді ашық дауыс беру арқылы, комиссия мүшелерінің кемінде үштен екісі отырысқа қатысқан жағдайда, көпшілік дауыспен қабылдайды. Дауыстар саны тең болған жағдайда комиссия төрағасының дауысы шешуші болып табылады.
18. Базалық жоғары оқу орны ағымдағы жылғы 30 мамырға дейін комиссияның барлық мүшелері қол қойған хаттаманы Қазақстан Республикасының Ғылым және жоғары білім министрлігіне жібереді.
19. СҒЗЖ конкурсының әрбір бөлімі бойынша базалық жоғары оқу орнының конкурстық комиссиясы жүлдегерлерді төмендегідей тәртіппен марапаттауға ұсынады:
1-орын – Қазақстан Республикасы Ғылым және жоғары білім министрлігінің I дәрежелі дипломы (бір жұмыстан артық емес);
2-орын – Қазақстан Республикасы Ғылым және жоғары білім министрлігінің II дәрежелі дипломы (екі жұмыстан артық емес);
3-орын – Қазақстан Республикасы Ғылым және жоғары білім министрлігінің III дәрежелі дипломы (үш жұмыстан артық емес).
20. Студенттердің үздік ғылыми-зерттеу жұмыстарына арналған Республикалық конкурстың 1, 2, 3-орындарын иеленген жүлдегерлер Қазақстан Республикасы Ғылым және жоғары білім министрлігінің тиісінше I, II, III дәрежелі дипломдарымен марапатталады.
21. Жоғары оқу орнының басшылығы конкурстың студент-лауреаттарын жоғары оқу орнының меншікті қаражаты есебінен ынталандыру шараларын қолдана алады.
Ақшалай сыйлықақының мөлшері тағайындалған жылы қолда бар қаражатты ескере отырып белгіленеді, бірақ стипендия мөлшерінен кем болмауға тиіс. Ұжымдық жұмыстың тең авторларына ақшалай сыйлықақы тең үлестермен төленеді.
22. Магистратураға қабылдау кезінде СҒЗЖ конкурсының дипломдарымен марапатталған студент-лауреаттардың жетістіктері қабылдау комиссияларымен ескеріледі.
23. Жетекшілігімен студенттер кемінде үш марапатқа ие болған ғылыми жұмыс орындаған ғылыми жетекші Қазақстан Республикасы Ғылым және жоғары білім министрлігінің дипломымен марапатталады.
24. Келесі Республикалық СҒЗЖ конкурсы студенті 1-орын иеленген жоғары оқу орнының базасында өткізіледі.
Егер 1-орын ағымдағы жылы конкурсты өткізген базалық жоғары оқу орнының студентіне берілген жағдайда, келесі конкурс жүлделі бірінші орыннан кейінгі орынды иеленген студенттің жоғары оқу орнының базасында өткізіледі.
Егер жүлдегерлер қатарында екі студент болған жағдайда, келесі СҒЗЖ конкурсын өткізу құқығы басым ұпай санына ие студент оқитын жоғары оқу орнына беріледі.




























СҒЗЖ конкурстық комиссиясының
бөлім бойынша_________ ХАТТАМАСЫ ___________________________________

СҒЗЖ конкурстық комиссиясы ________ бөлімі бойынша
жоғары оқу орны ректорының __________ жылғы __________ №_____ бұйрығымен бекітілген ______________ адам.
	Комиссия отырысына қатысқандар:__________ адам.
	
	_____ жылғы СҒЗЖ конкурсының ______________ бөлімі бойынша конкурсқа __________ жұмыс (________ студент, ________ ғылыми жетекші)
келіп түсті.
Ғылыми-зерттеу жұмыстарын қарастыра отырып, жоғары оқу орнының конкурстық комиссиясы марапаттауға ұсыну туралы шешім қабылдады:
1. Қазақстан Республикасы Ғылым және жоғары білім министрлігінің I дәрежелі дипломымен – __________ жұмыс;
2. Қазақстан Республикасы Ғылым және жоғары білім министрлігінің II дәрежелі дипломымен – __________ жұмыс;
3. Қазақстан Республикасы Ғылым және жоғары білім министрлігінің III дәрежелі дипломымен – __________ жұмыс;
4. Жоғары оқу орнының ақшалай сыйлықақыларымен – __________ жұмыс.
Бұдан әрі жұмыстардың авторы (авторлары), жоғары оқу орны және ғылыми жетекшісі көрсетілген тізімі беріледі.



Конкурстық комиссияның төрағасы _____________________
Конкурстық комиссияның хатшысы ______________________
Комиссия мүшелері _________________________________


